open-index/open-wikipedia-markdown huggingface dataset:
Klaus Viking

**Klaus Viking** (s. 1945 Turku) on salanimellä esiintyvä ruotsinsuomalainen kirjailija. Hän on asunut Ruotsissa vuodesta 1969 alkaen.

## Teoksia
* *[[Todennäköinen sukellusvene]]* : romaani. Otava 1984
* *Todennäköinen sukellusvene* : dokumenttidraama. Yleisradio 1985
* *Elokuvailta* : kuunnelma. Yleisradio 1986
* *Kuka murhasi kenet?* : jännityskuunnelma. Yleisradio 1986 (nimimerkillä *Pikku-Niina*)
* *Yövieras* : jännityskuunnelma. Yleisradio 1986 (nimimerkillä *Oriana Rytkönen*)
* *Kansanedustaja on kidnapattu* : jännityskuunnelma. Yleisradio 1988
* *Kuuma keikka Teheraniin* : jännityskuunnelma. Yleisradio 1988
* *Ruotsin pääministerin murha* : rikosromaani. Mungo-kirja, Nynäshamn 1988
* *Diana ja hormonimiehet eli kuinka hormonit tulivat Ruotsin ja Suomen urheiluun* : journalistinen teemaromaani. Mungo-kirja, Nynäshamn 1989
* *Pojat ja sirkuspelle* : lastenkuunnelma. Yleisradio 1991
* *Gelsomina ja Pavarottin näköinen mies* : Klaus Mungo Viking 50 vuotta-juhlaromaani. Mungo-kirja, Nynäshamn 1995
* *Kuulantyöntäjä* : selkoromaan. Mungo-kirja, Nynäshamn 1995
* *Kirjoittaisinko kuunnelman? : kansantajuinen kuunnelmankirjoitusopas : ruotsinsuomalaisia kuunnelmia*. Mungo-kirja, Nynäshamn 1996
* *Siirtolaiskirjailija ihmissyöjien maassa : juuret Suomessa & Suomi 75 vuotta : Nynäshamn 50 vuotta - juhlaromaani*. Mungo-kirja, Nynäshamn 1996
* *Teemu ja Euroopan unioni* : selkokielinen romaani. Mungo-kirja, Nynäshamn 1996
* *Haamukirjailijan luuranko : itsenäisen Suomen kirjallisuus 80 vuotta-juhlaromaani*. Mungo-kirja, Nynäshamn 1997
* *Kerttu ja tenori* : elokuvakäsikirjoitus. Mungo-kirja, Nynäshamn 1997
* *Kenelle kukkui paratiisin käki?* : Suomi 80 vuotta-juhlajännitysromaani. Mungo-kirja, Nynäshamn 1997
* *Aurajoen anakondat : romaaniksi naamioitua pinnallista kesäteatteria*. Mungo-kirja, Nynäshamn 1999
* *2000 : kummallisia kertomuksia*. Mungo-kirja, Nynäshamn 2000
* *Kansanedustaja on kidnapattu* : näytelmäkokoelma. Mungo-kirja, Nynäshamn 2000
* *Komposti tutkijoille*. Mungo-kirja, Nynäshamn 2000

## Toimitustöitä
* *Aikalaisten arvio : arvosteluja yms. Klaus Mungo Vikingin teoksista*. Mungo-kirja, Nynäshamn 1996

## Lähteet
Uno Grenner

**Uno Johannes Grenner** (synt. **Gerasimovitsch**, 1. kesäkuuta 1898 – 27. maaliskuuta 1975) oli suomalainen korkeushyppääjä. Hän saavutti SM-kultaa vuosina 1920 ja 1922, hopeaa vuonna 1921 sekä pronssia vuonna 1919. Hän kilpaili myös kiekonheitossa, jossa saavutti SM-pronssia vuosina 1922 ja 1923.

Grenner edusti urallaan Kronohagens Idrottsföreningiä ja HIFK:ta. Uno Grennerin poika oli uimari Stig-Olof Grenner.

## Lähteet
Einārs Tupurītis

**Einārs Tupurītis** (s. 9. joulukuuta 1973, Smiltene, Latvia) on latvialainen entinen keskimatkojen juoksija. Hänen päämatkansa oli 800 metrin juoksu. Aktiiviurallaan hän edusti Latvian maajoukkueen ohella yhdysvaltalaista Wichita State Universityä.

Vuoden 1997 sisäratojen MM-kilpailuissa Tupurītis sijoittui 800 metrillä kuudenneksi. Hän osallistui myös ulkoratojen MM-kilpailuihin 1995 ja 1997 sekä Atlantan vuoden 1996 Olympialaisiin, mutta karsiutui näissä ulos finaaleista.

Tupurītisin ennätys 800 metrillä on 1.43,90 jonka hän juoksi Durhamissa heinäkuussa 1996. Tulos on entinen Latvian ennätys ja tällä hetkellä (elokuu 2015) Latvian toiseksi kovin aika. Maailmanlistalla tulos yltää sijalle 107 (elokuu 2015)

Tupurītis oli myös mukana Latvian 4x400 metrin viestijoukkueessa, joka juoksi vuoden 1997 ulkoratojen MM-kisoissa Latvian ennätyksen 3.04,30.

## Lähteet
Pertti Lantti

**Pertti Tapani Lantti** (s. 22. helmikuuta 1945) on suomalainen korkeushyppääjä. Hän voitti SM-kultaa vuonna 1965 ja saavutti lisäksi pronssia 1963, 1964 ja 1967. Lantti edusti urallaan Lahden Urheilijoita ja Esbo Idrottsföreningia.

## Lähteet
Meromiktia

**Meromiktia** on tilanne, jossa järven alusvesikerros on pysyvästi sekoittumaton eikä osallistu järven joka keväiseen ja syksyiseen täyskiertoon. Syynä tähän on maailmanlaajuisesti tyypillisimpänä tapauksena kemiallinen meromiktia, joka aiheutuu raskaamman suolaisen veden kertymisestä järven pohjalle. Tuloksena meromiktiasta on yleensä alusveden happikato.

Suomessa meromiktiaa on tavattu noin kahdessatoissa järvessä. Syynä siihen voivat olla ainakin järven suuri syvyys yhdistettynä pieneen pinta-alaan ja jyrkät, suojaiset rannat. Esimerkkejä meromiktisista järvistä Suomessa ovat jyrkkärantainen rotkojärvi Pakasaivo Länsi-Lapissa Muoniossa  sekä syvät harjujärvet Lovonjärvi Hämeenlinnassa Lammilla ja Vähä-Pitkusta Somerniemellä Somerolla Varsinais-Suomessa . Niissä meromiktialle tyypillisesti järven alusvesi on hapeton.

## Lähteet

## Aiheesta muualla
Digimon Story: Cyber Sleuth

**Digimon Story: Cyber Sleuth** () on Media.Visionin kehittämä ja Bandai Namcon julkaisema *[[Digimon#Pelit|Digimon]]* -aiheinen roolipeli. Peli julkaistiin Japanissa 12. maaliskuuta 2015 PlayStation Vitalle. Kesäkuussa 2015 Bandai Namco vahvisti pelin myös tulevan länsimaihin vuoden 2016 aikana PlayStation 4 ja PlayStation Vita -konsoleille.

Seuraava PS Vita Digimon -peli Bandai Namcon julkaisemana tulee olemaan *[[Digimon World: Next Order]]*, ilmoitettu myös tulevan vuoden 2016 aikana.

Lokakuussa vuonna 2019 peli julkaistaan yhtenä pakettina **Digimon Story: Cyber Sleuth - Hacker's Memoryn** kanssa Nintendo Switch -konsolille ja PC:lle. Paketin nimi on *Digimon Story: Cyber Sleuth Complete Edition*.

## Digimon Story: Cyber Sleuth - Hacker's Memory

Japanilaisen CoroCoro-lehden mukaan pelille on tulossa vuoden 2017 aikana eräänlainen "sivutarina" eli *gaiden*. Se julkaistiin Japanissa PlayStation 4 ja PlayStation Vita -konsoleille.

## Aiheesta muualla
* 
* Pelin viralliset kotisivut 
* Pelin viralliset kotisivut
Yleisurheilun sisäratojen maailmanmestaruuskilpailut 2016

Vuoden **[[2016]] [[yleisurheilun sisäratojen maailmanmestaruuskilpailut|yleisurheilun sisäratojen MM-kilpailut]]** järjestettiin 17.–20. maaliskuuta 2016 Portlandissa, Yhdysvalloissa. Kilpailut olivat järjestyksessään 17. sisäratojen MM-kisat.

Portland valittiin yksimielisesti kisojen järjestäjäksi. Kisoja haki myös Birmingham, jonka päätettiin lopulta järjestävän MM-hallit 2018.

## Mitalistit
### Miehet

 juoksivat alkuerissä

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* IAAF:n kisasivut 

### Viitteet

## Aiheesta muualla

* Virallinen sivusto 
* 2016 IAAF World Indoor Championships entry standards IAAF. 12.5.2015.
Lauri Leppänen (opettaja)

**Lauri Leppänen** (6. maaliskuuta 1923 Kauhajoki – 22. heinäkuuta 2015 Vantaa) oli suomalainen opettaja ja kotiseutuhistorioitsija. Hän sai vuonna 1984 ansioistaan kotiseutuneuvoksen arvonimen.

## Elämäkerta
Pohjalainen Leppänen muutti opettajaksi valmistuttuaan 1949 Helsingin maalaiskuntaan ja ryhtyi 1950-luvun puolessa välissä laatimaan kotiseutuaiheista opetusaineistoa. Hän oli yksi kunnan kotiseutuyhdistyksen, myöhemmin Vantaa-Seura, perustajia ja toimi alkuaikoina sen sihteerinä ja puheenjohtajana. Hän perusti kotiseutujulkaisun Helsingin pitäjä ja oli Vantaan historiatoimikunnan puheenjohtaja.

1950-luvun alussa kouluhallitus lisäsi kotiseutuopetuksen merkitystä ympäristötiedon oppiaineessa. Leppänen ja hänen opettajakollegansa Viljo Holopainen Backaksen kansakoulussa saivat kotiseutuoppimateriaalien luomisen tehtäväkseen. Miehet kiersivät Vantaata pyörillä valokuvaten sen maisemia. Työn tuloksena valmistunut ja kouluhallituksen hyväksymä kotiseutuopin oppikirja *Helsingin maalaiskunta Vantaanjoen vauras pitäjä* otettiin Helsingin maalaiskunnan kouluissa käyttöön syyslukukaudella 1962. 

Erityisesti Leppänen kuvasi maalaismaisemia, peltoja, puita ja arkisia asioita. Kuvista syntyivät monet oppikirjat ja lukemistot. Lisäksi Leppänen oli mukana toteuttamassa kunnan ensimmäistä, vuonna 1964 valmistunutta kotiseutufilmiä Vantaanjoen pitäjä. Kuvaaminen oli Leppäselle paitsi harrastus, myös tavoitteellista ja vakavaa kotiseututyötä. Leppänen koki, että kotiseututyö ja valokuvaaminen auttoi juurtumaan kotiseutuun. 

Vantaan kotiseututyön isäksi nimetty Leppänen oli aikaansa edellä vaatien mm. ympäristönsuojelun lisäämistä ja historiallisen Helsingin pitäjän kirkonkylän rakennusten suojelua ja pelastamista. Hänelle merkityksellisintä oli läpi vuosikymmenien epäpoliittinen kotiseututyö, jolla pidettiin omasta kulmakunnasta huolta. 

Leppäsen valokuvista koottiin vuonna 2018 Vantaan kaupunginmuseoon näyttely #ThrowbackVantaa - Kuvia kotiseudusta ennen ja nyt. Näyttely koostui 33 Leppäsen ja Holopaisen ottamasta kuvasta ja vuonna 2017 otetusta kuvaparista samalta sijainnilta. Lisäksi näyttelyssä oli muitakin Leppäsen kuvia. Yhteensä Vantaan kaupunginmuseolla on 1500 kuvan kokoelma Leppäseltä.  

## Julkaisuja
* *Helsingin maalaiskunnan kansakoululaitos 1866–1966*, toim. Lauri Leppänen. Helsingin maalaiskunta, 1966
* *Helsingin maalaiskunta*, teksti: Lauri Leppänen, WSOY, 1968
* *Helsingin maalaiskunta – Vantaanjoen vauras pitäjä*, Lauri Leppänen, Viljo Holopainen. Otava, 1961 3., uud. p. 1970
* *Helsingin pitäjän historia 2–3*; toimitustyö: Historiatoimikunnan työryhmä: Lauri Leppänen ym., Vantaan kaupunki, 1990–1991
* *Kotiseutuni Vantaa* 1–2, Otava 1983, 1990
* *Rynnäkkötykit isänmaamme puolustajina : 1. Ryn.Tyk.K:n vaiheita jatkosodassa*, Helsingin pitäjän kotiseutuyhdistys, 2000

## Lähteet
A+ (ohjelmointikieli)

**A+** on taulukkolaskentaa varten kehitetty ohjelmointikieli, joka on siistitty versio A-kielestä, jonka tarkoitus oli korvata APL 1988. Arthur Whitney kehitti A+:n, kun muut kehittäjät kuten yhdysvaltalainen investointipankki Morgan Stanley lisäsivät siihen graafisen käyttöliittymän ja muita kielen ominaisuuksia. A+ suunniteltiin numeerisesti vaativiin sovelluksiin, kuten talousjärjestelmiin.  A+ on tulkattava kieli, ja tukee useita Unix-variantteja, kuten Linuxia.

A+ tarjoaa kattavan valikoiman funktioita ja operaattoreita, sekä graafisen käyttöliittymän automaattisesti päivittyvillä widgeteilä, asynkronisen suorituksen funktiolle, dynaamisen latauksen ja muita ominaisuuksia. Uusin graafinen käyttöliittymä ei ole vielä kuitenkaan saatavilla kaikille alustoille.

## Lähteet

## Aiheesta muualla
* A+ Development.org  A+ on vapaasti saatavilla GNU GPL -lisensoituna
Metyylistyreeni

**Metyylistyreeni** eli **α-metyylistyreeni** (C9H10) on aromaattisiin alkeeneihin kuuluva orgaaninen yhdiste. Yhdistettä voidaan käyttää monomeerinä polymeerien valmistuksessa. Yhdisteestä käytetään myös nimiä *isopropenyylibentseeni*, *2-fenyylipropeeni* ja *1-metyyli-1-fenyylietyleeni*.   

## Ominaisuudet
Metyylistyreeni on huoneenlämpötilassa väritöntä nestettä. Yhdiste on veteen lähes liukenematonta, mutta liukenee erittäin hyvin orgaanisiin liuottimiin kuten etanoliin, dietyylieetteriin, asetoniin, kloroformiin sekä bentseeniin ja muihin hiilivetyihin. Metyylistyreeni ei polymeroidu itsestään varastoitaessa yhtä helposti kuin styreeni ja muodostuvat polymeerit ovat yleensä molekyylimassaltaan alhaisia ja nestemäisiä. Muut kemialliset reaktiot ovat styreenin kaltaisia.

## Valmistus ja käyttö
Vuoteen 1977 asti metyylistyreeniä valmistettiin kumeenista dehydraamalla, mutta nykyään käytettävä metyylistyreeni muodostuu kumeenihydroperoksidista asetonin ja fenolin sivutuotteena. Muodostuvassa seoksessa on vain noin 2 % metyylistyreeniä, mutta fenolin ja asetonin valmistusmäärät ovat niin suuria, että tämäkin tuotantomäärä ylittää metyylistyreenin kysynnän. Niinpä usein yhdiste pelkistetäänkin kumeeniksi ja johdetaan takaisin fenolin ja asetonin tuotantoprosessiin.

Metyylistyreenin homopolymeerit ovat pehmeitä hartseja ja niitä voidaan käyttää maaleissa, vahoissa ja sidosaineina. Prosessissa katalyytteinä käytetään Lewis-happoja. Tärkeämpi käyttökohde on komonomeerinä ja siitä valmistetaan polymeerejä vinyylitolueenin, styreenin ja akryylinitriilin kanssa. Sitä voidaan lisätä myös pieniä määriä monomeeriksi valmisttettaessa polystyreeniä ja ABS-muovia. Metyylistyreeni parantaa polymeerien kykyä säilyttää muotonsa korkeammissakin lämpötiloissa ja polymeerien kirkkautta.

## Lähteet

## Aiheesta muualla
*Onnettomuuden vaaraa aiheuttavat aineet (OVA-ohje): Alfa-metyylistyreeni 
*Kyoto Encyclopedia of Genes and Genomes (KEGG): alpha-Methylstyrene 
*Human Metabolome Database (HMDB): alpha-Methylstyrene 
*Inchem: (1-Methylethenyl)benzene CAS N°: 98-83-9  (pdf)
Jarryd Dunn

**Jarryd Dunn** (s. 30. tammikuuta 1992) on brittiläinen pikajuoksija, joka kilpailee 400 metrin juoksussa. Dunn edustaa Birchfieldiä ja hänen valmentajanaan toimii Keith Holt.

Dunn oli mukana vuoden 2015 MM-kilpailuissa Pekingissä jääden 400 metrillä alkueriin. Samoista kisoista hän oli mukana voittamassa pronssia pitkästä viestistä. Saman vuoden Euroopan joukkuemestaruuskilpailuiden Superliigassa Tšeboksaryssa Dunn voitti 400 metrin kilpailun ennätyksellään 45,09.

## Ennätykset
### Ulkoradat

### Sisäradat

## Lähteet
Matt Targett (uimari)

**Matthew Stephen C. "Matt" Targett** (s. 24. joulukuuta 1985 Chertsey, Englanti) on brittiläissyntyinen australialainen uinnin olympiamitalisti ja maailmanmestari. 198 senttimetriä pitkä ja 90 kilogrammaa painava Targett edustaa Nunawading Swimming Clubia ja hänen valmentajanaan toimii Rohan Taylor. Targett kilpailee perhosuinnissa ja vapaauinnissa.

Targett saavutti vuoden 2008 kesäolympialaisista Pekingistä hopeaa 4×100 metrin sekauintiviestistä ja pronssia 4×100 metrin vapaauintiviestistä. Myös vuoden 2012 kesäolympialaisissa Lontoossa Targett oli saavuttamassa pronssia sekauintiviestistä. Pitkän radan MM-kilpailuista hänellä on yksi vapaauintiviestin maailmanmestaruus vuodelta 2011, kaksi 50 metrin perhosuinnin hopeaa vuosilta 2009 ja 2011 sekä yksi sekauintiviestipronssi vuodelta 2009.

Targett on toiminut uintiuransa ohella myös mallina.

## Lähteet
Victor Frankenstein

**Victor Frankenstein** on vuonna 2015 ensi-iltansa saanut kauhuelokuva, jonka on ohjannut Paul McGuigan. Elokuva perustuu Mary Shelleyn vuonna 1818 julkaistuun romaaniin *[[Frankenstein]]*. Elokuvassa näyttelevät muun muassa Daniel Radcliffe, James McAvoy ja Andrew Scott.

## Juoni
Elokuva kertoo Shelleyn romaanin tarinan Victor Frankensteinin palvelijan Igorin näkökulmasta. Se kertoo siitä, kuinka nuori Igor tapasi lääketieteen opiskelijan Victor Frankensteinin ja kuinka heistä tuli ystäviä.

## Näyttelijät

## Tuotanto
Elokuvaprojekti aloitettiin vuonna 2011, kun 20th Century Fox ja tuottaja John Davis palkkasivat nuoren käsikirjoittajan Max Landisin kirjoittamaan Victor Frankensteinia koskevan elokuvan. Elokuvan ohjaajaksi oli ehdolla  muun muassa Ron Howard ja Shawn Levy, mutta syyskuussa 2012 elokuvan ohjaajaksi valittiin esimerkiksi *[[Uusi Sherlock]]*-televisiosarjaa ohjannut Paul McGuigan.

Heinäkuussa 2013 ilmoitettiin, että elokuvan nimirooliin oli valittu James McAvoy. Rooliin olivat ehdolla myös Jack Huston ja Toby Kebbell.

## Lähteet

## Aiheesta muualla
*
Alibek Alijev

**Alibek Alijevitš Alijev** (, s. 16. elokuuta 1996 Mahatškala, Venäjä) on venäläissyntyinen ruotsalainen jalkapalloilija, joka edustaa Veikkausliigassa pelaavaa FF Jaroa lainalla Venäjän valioliigan TsSKA Moskovasta. Oikeajalkainen Alijev on pelipaikaltaan hyökkääjä.

## Ura
### Seurajoukkueura
Alijev siirtyi tammikuussa 2015 kotimaansa IF Elfsborgista venäläiseen TsSKA Moskovaan. Elokuussa 2015, ilman debyyttiään seurassa, Alijev siirtyi loppukauden kattavalla lainalle Suomen Veikkausliigassa pelaavaan FF Jaroon. Alijev teki pääsarjadebyyttinsä päivän päästä siirrostaan FC KTP:tä vastaan. Alijev pelasi Veikkausliigaa kauden 2015 kaikkiaan 10 ottelua. Alijev jatkoi Jarossa vielä kaudella 2016, jolloin Jaro pelasi Ykkösessä aina elokuulle 2016, jolloin hän siirtyi Ruotsin Superettaniin GAIS:n riveihin.

### Maajoukkueura
Alijev on edustanut Ruotsia alle 19-vuotiaiden maajoukkuetasolla. Aikuisten maajoukkuetasolla Alijev voi edustaa Ruotsin sijaan myös synnyimaataan Venäjää.

## Muuta
Alijev syntyi Venäjän Mahatškalassa, mutta muutti perheineen Ruotsiin viisivuotiaana.

## Lähteet
Hollis Conway

**Hollis Conway** (s. 8. tammikuuta 1967 Chicago, Illinois) on yhdysvaltalainen uransa päättänyt korkeushypyn olympiamitalisti. Conway on 183 senttimetriä pitkä ja painoi aktiiviurallaan 68 kilogrammaa. Hän pitää hallussaan Yhdysvaltain sisäratojen ennätystä.

Conway osallistui urallaan kaksiin kesäolympialaisiin, joista molemmista hän saavutti mitalin. Vuoden 1988 kesäolympialaisista Conway saavutti hopeaa tuloksella 236 ja vuoden 1992 kesäolympialaisista pronssia tuloksella 234. Hän kilpaili kaksissa MM-kilpailuissa, saavuttaen pronssia vuodelta 1991 Tokiosta. Samalta vuodelta Conway saavutti myös sisäratojen MM-kultaa Sevillasta uudella sisäratojen Yhdysvaltain ennätyksellä. Kesäuniversiadeista ja Hyvän tahdon kisoista Conway saavutti molemmista yhden kullan ja yhden hopean. Vuoden 1986 alle 20-vuotiaiden MM-kilpailuista Conway saavutti hopeaa.

Conway päätti uransa vuonna 2000. Uransa jälkeen hän on toiminut motivoivana puhujana ja julkaissut kaksi kirjaa, *Yes I Canin* ja *Grasshopperin*.

## Ennätykset
### Ulkoradat

### Sisäradat

## Lähteet
Newman/Haas Racing

**Newman/Haas Racing** oli yhdysvaltalainen moottoriurheilutalli. Sen perustivat Carl Haas ja Paul Newman vuonna 1982. Talli kilpaili CART- ja Champ Car -sarjoissa sekä IndyCar-sarjassa ennen lopettamistaan vuonna 2011.

Newman/Haas Racing voitti kuljettajien mestaruuden CART-sarjassa vuosina 1984, 1991, 1993 ja 2002, sekä dominoi Champ Caria sen koko olemassaolon ajan jolloin Sébastien Bourdais sarjan kaikki mestaruudet. Champ Carin lopetettua talli liittyi IndyCar-sarjaan vuonna 2008. Newman/Haasilla ajoivat muun muassa Mario Andretti, Michael Andretti, Nigel Mansell, Cristiano da Matta ja Christian Fittipaldi.

Paul Newmanin kuoltua vuonna 2008 tallin rahoitus oli vaakalaudalla. Vuosina 2007–2010 tallin omistuksessa oli mukana myös Mike Lanigan, mutta Carl Haas osti hänet ulos. Kauden 2011 jälkeen tallilla ei ollut enää varaa ensi vuoden investointeihin ja 81-vuotiaan Haasin terveys alkoi heiketä. Tämän vuoksi perinteikäs talli päätti lopettaa toimintansa samana vuonna.

## Lähteet

## Aiheesta muualla
*Tallin entiset kotisivut
Lucas Lingman

**Lucas Lingman** (s. 25. tammikuuta 1998 Espoo) on suomalainen jalkapalloilija, joka on pelipaikaltaan keskikenttäpelaaja. Hän edustaa Veikkausliigan HJK:ta

## Seurajoukkueura
Lingman pelasi nuorena Hongassa, josta siirtyi HJK:hon 13-vuotiaana. Lingman pelasi ensimmäisen miesten sarjaottelunsa 4. toukokuuta 2014, kun hänen edustamansa HJK:n reservijoukkue Klubi 04 voitti Kakkosen ottelussa KäPan vieraissa maalein 3–1. Veikkausliigakaudella 2015 Lingman teki ensiesiintymisensä 30. elokuuta 2015, kun HJK hävisi vieraissa Ilvekselle 0–1. Lingman solmi huhtikuussa 2016 vuoden 2018 loppuun saakka kestävän jatkosopimuksen HJK:n kanssa.

Ensimmäisinä kolmena vuotena Lingman pelasi niin HJK:n kuin reservijoukkue Klubi-04:n riveissä. Saadakseen enemmän pelikokemusta HJK lainasi Lingmanin tosieen Veikkausliigajoukkueeseen Rovaniemen Palloseuraan kahusiksi 2018 ja 2019. Kausi olikin RoPS:ssa menestyksellinen, sillä seura sijoittui Veikkausliigassa HJK:n voittaessa hopealle. Henkilökohtaisesti Lingman teki kautena viisi maalia ja antoi neljä maaliin johtanutta syöttöä. Kauden 2019 jälkeen Lingmanin ura RoPS:sa päättyi, ja hän palasi kasvattajaseuraansa HJK:hon kaudeksi 2020. Lingman voitti Veikkausliigan HJK:ssa kausilla 2020 ja 2021 ja pelasi myös HJK:n mukana Konferenssiliigan lohkovaiheessa 2021–2022.

Tammikuussa 2022 Lingman siirtyi HJK:sta Ruotsin Allsvenskaniin Helsingborgs IF:ään. HJK kertoi siirtokorvauksen olleen merkittävä. Allsvenskan-debyytin Lingman teki Hammarbytä vastaan 2. huhtikuuta 2022. Elokuun alussa 2022 Lingman palasi HJK:n riveihin loppukauden kestävällä lainasopimuksella. Hän oli avauskokoonpanossa kaikissa HJK:n Eurooppa-liigan lohkovaiheen otteluissa ja pääsi juhlimaan myös kolmatta peräkkäistä Veikkausliigan mestaruuttaan. Tammikuussa 2023 Lingmanin lainasopimusta jatkettiin kattamaan myös kauden 2023. HJK ja Lingman voittivat jälleen Veikkausliigan mestaruuden kaudella 2023. Tammikuun alussa 2024 Lingman teki HJK:n kanssa kauden 2026 loppuun asti ulottuvan sopimuksen.

## Maajoukkueura
Lingas on pelannut Suomen eri ikäkausimaajoukkueissa kaikkiaan 48 ottelua ja tehnyt niissä yhdeksän maalia. Ensimmäisen A-maajoukkuekutsunsa Lingman sai maaliskuussa 2022 maaotteluihin Islantia ja Slovakiaa vastaan. Maajoukkuedebyyttinsä Lingman teki Slovakiaa vastaan 29. maaliskuuta 2022.

## Saavutukset
* SM-kultaa kausina 2015, 2020, 2021, 2022 ja 2023 HJK:n riveissä
* Suomen Cupin voitto kausina 2017 ja 2020 HJK:n riveissä
* SM-hopeaa kaudella 2018 RoPS:n riveissä.

* Liigacupin voitto 2015 ja 2023 HJK:n riveissä

## Lähteet

## Aiheesta muualla
Koripallon Afrikan-mestaruuskilpailut 2015

**Vuoden 2015 koripallon Afrikan-mestaruuskilpailut** pelattiin Tunisiassa 19.-30. elokuuta. Kisojen lopputurnaukseen selviytyi 16 maata. Mestaruuden voitti historian ensimmäisen kerran Nigeria, joka voitti loppuottelussa Angolan pistein 74–65. Pronssiottelussa isäntämaa Tunisia voitti Senegalin. Turnauksen arvokkain pelaaja oli Nigerian Chamberlain Oguchi ja korikuningas Senegalin Gorgui Dieng.

Nigeria sai mestaruutensa myötä paikan Rion vuoden 2016 kesäolympialaisiin. Angola, Tunisia ja Senegal saivat jatkokarsintapaikat.

## Areena

## Sijoitukset
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* 2015 Afrobasket  archive.fiba.com 

### Viitteet
Allerdale

**Allerdale** on noin  asukkaan hallintopiiri Cumbrian kreivikunnassa Luoteis-Englannissa. Se sijaitsee kreivikunnan luoteisosassa Irlanninmereen kuuluvan Solway Firthin rannalla, ja sen hallinnollisena keskuksena toimii Workington. Hallintopiiri perustettiin vuonna 1974, ja se on saanut nimensä alueella sijainneista entisen Cumberlandin kreivikunnan kihlakunnista.

Allerdale sijaitsee Englannin järviseudun luoteisimmassa osassa. Hallintopiirin kumpuilevaa maisemaa hallitsevat vuoret ja järvien täyttämät laaksot lännessä ja luoteessa levittäytyvää rannikkotasankoa lukuun ottamatta. Alueen historia ulottuu kauas menneisyyteen – vanhimpia asutuksen merkkejä ovat esihistorialliset kivikehät vuorilla ja roomalaiset rauniot ja viikinkihaudat lähempänä rannikkoa.

Suurimpia asutuskeskuksia ovat Allerdalen pohjoisrannikolla sijaitsevat Workington ja Maryleport. Workington on ainoa syväsatama Liverpoolin ja Glasgow’n välillä. Kaupungissa on teräksentuotantoon käytettäviä masuuneja ja metalliteollisuutta, joka hyödyntää paikallisesti louhittua anhydriittiä. Maryportissa valmistetaan jalkineita, kemikaaleja ja muovia. Solwayn rannikolla Workingtonista ja Maryleportista koilliseen viljellään kauraa ja perunaa ja kasvatetaan lypsykarjaa. Keswickin historiallinen kylä toimii Järviseudun matkailukeskuksena.

## Kunnat
Allerdale on jaettu 63 kuntaan *(civil parish)*. Alla on lueteltu kunnat, joissa oli vähintään  asukasta vuonna 2018:

## Lähteet
Jonah Berger

**Jonah Berger** on markkinoinnin professori Pennsylvanian yliopiston Wharton Schoolissa Yhdysvalloissa. Hän on tuotteiden ja palveluiden suosituksi tekemisen, viraalimarkkinoinnin, trendien ja sosiaalisen vaikuttamisen asiantuntija. Hänen vuonna 2013 julkaistu kirjansa *Contagious: Why Things Catch On* on sekä The New York Times- että The Wall Street Journal -julkaisujen kirjalistojen bestseller. Kirja on julkaistu yli 30 kielellä. 

Berger on opiskellut markkinoinnin tohtoriksi Stanfordin yliopiston bisneskoulussa.

## Lähteet
*Jonah Berger, Associate Professor of Marketing Associate Professor of Marketing, Marketing Department, Wharton School, University of Pennsylvania. Viitattu 31.8.2015.
*Anderson, Kare: The Secret Behind Why Things Catch On, Forbes 18.2.2013, viitattu 31.8.2015.
*Sacks, Danielle: ”Fifty percent of ’The Tipping Point' is wrong." Jonah Berger shows you which half, Fast Company 18.3.2013, viitattu 31.8.2015.
Ademir (jalkapalloilija, 1995)

**Ademir Candido de Sousa Neto** (taiteilijanimeltään **Ademir**, s. 30. tammikuuta 1995 Diadema) on brasilialainen jalkapalloilija. Pelipaikaltaan Ademir on hyökkääjä.

Desportivo Brasilin kasvatti Ademir aloitti ammattilaisuransa Ponte Pretassa kaudella 2013, jolloin hän pelasi yhdessä Série A:n ottelussa. Vuonna 2014 hän oli lainalla Penapolensenssa pelaten kolme Série D:n ottelua. Tammikuussa 2015 Ademir siirtyi lainalle Cuiabá Esporte Clubeen. Elokuussa 2015 Ademir siirtyi loppukauden kestävällä lainasopimuksella Suomen Veikkausliigassa pelaavaan Helsingin Jalkapalloklubiin.

## Lähteet
Iso-Ätämö

**Iso-Ätämö** on Karjaanjoen vesistöön kuuluva järvi Somerniemellä Somerolla. Järvi kuuluu Somerniemen Oinasjärveen laskevan Ropakonjoen valuma-alueeseen (23.077) ja on Ropakonjoen valuma-alueen suurin järvi.

Ison-Ätämön pinta-ala on 37,31 hehtaaria ja korkeus merenpinnasta 109,0 metriä. Muodoltaan järvi on lähes pyöreä. Järvi on matala, ja sen suurin syvyys on vain noin kaksi metriä. Järvi on luontaisesti humushapan, karu ja ruskeavetinen. Kasviekologiselta järvityypiltään se on määritelty vähäravinteiseksi korteruokojärveksi (*Equisetum-Phragmites*-tyyppi).

Ison Ätämön lasku-uomana on Ropakonjoen sivuhaara Koskueenoja. Koskueenojan valuma-alueeseen kuuluvat myös Ropakonjoen valuma-alueen kaksi muuta yli yhden hehtaarin laajuista järveä: Pikku-Ätämö, joka laskee Isoon-Ätämöön Ätämönuiton suon poikki kulkevan suo-ojan kautta, sekä laskujoeton harjujärvi Pikku-Valkee, joka on yhteydessä Isoon- ja Pikku-Ätämöön kaikkien kolmen järven rantaan ulottuvan Ätämönuiton suon kautta.

Ison-Ätämön koko valuma-alue, johon sisältyvät myös sen yläpuolisten Pikku-Ätämön ja Pikku-Valkeen valuma-alueet on järven hoitosuunnitelmassa vuonna 2005 esitetyn arvion mukaan laajuudeltaan noin 287 hehtaaria. Valuma-alue on pääosin suota ja metsää, ja sen länsiosaan ulottuu laaja pohjavesialue. Ison-Ätämön lähivaluma-alue on noin 128,7 hehtaaria, missä on mukana myös järven oma pinta-ala. Valuma-alueella ei ole viljelystä eikä vakinaista asutusta. Vapaa-ajanasutusta sen sijaan on kaikkien kolmen järven rannoilla. Isoon-Ätämöön kaakosta laskeva noin 8 hehtaarin laajuinen suo on ojitettu, Ison- ja Pikku-Ätämön ja Pikku-Valkeen väliin jäävä Ätämönuiton mäntyräme on ojittamaton. Järven lähivaluma-alueen maaperä koostuu hiekkamoreenista, jossa paikoin on kalliopaljastumia, turvemaasta (sekä sara- että rahkasammalturvetta) ja karkeasta hiekasta koostuvista jäätikköjokimuodostumista.

Iso-Ätämö, samoin kuin Pikku-Ätämö ja Pikku-Valkee sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Ison-Ätämön pinta-alasta kuuluu Natura-alueeseen noin 10 hehtaaria ja sen lähivaluma-alueesta noin 41 hehtaaria.

## Lähteet
* Tikander, Sanna & Jari Hietaranta; Iso- ja Pikku-Ätämön valuma-aluekartoitukset. *Julkaisussa:*  
### Viitteet
Huawei Ascend G630

**Huawei Ascend G630** on Huawein valmistama matkapuhelin, jossa 1,2 gigahertsin neliydin suoritin ja 4 Gt tallennustilaa. Puhelin tuli kauppoihin maaliskuussa 2014.

## Lähteet
Kristian Sbaragli

**Kristian Sbaragli** (s. 8. toukokuuta 1990 Empoli) on italialainen maantiepyöräilijä. Hän on edustanut ammattilaisurallaan eteläafrikkalaista MTN-Qhubeka / Dimension Data -tallia 2013–2017, Israel Cycling Academya 2018–2019, Alpecin-Fenix / Alpecin-Deceuninckiä 2020–2023 ja vuodesta 2024 Corratec / Toscana Factory Team Vini Fantini -joukkuetta.

Sbaragli voitti Espanjan ympäriajossa 2015 Castellóniin päättyneen kymmenennen etapin ennen John Degenkolbia.

## Saavutuksia

Lähteet: Pro Cycling Stats, Cycling Archives
;2006
:Aloittelijoiden maantieajon Italian-mestaruus
;2012
:Trofeo Edil C, voitto
:Trofeo G. Bianchin, voitto
;2013
:Tour de Korea, 1. etapin voitto
;2015
:Espanjan ympäriajo, 10. etapin voitto
;2019
::Grand Prix Cycliste de Montréal, kuudes

## Lähteet
RocknRolla

**RocknRolla** on vuonna 2008 ensi-iltansa saanut rikoselokuva, jonka on ohjannut Guy Ritchie.

## Juoni
Lenny Cole (Tom Wilkinson) ja hänen kumppaninsa Archy (Mark Strong) päättävät tehdä maakauppoja venäläismafiaan kuuluvan Uri Omovichin (Karel Roden) kanssa käyttäen apunaan kieroa virkamiestä (Jimi Mistry). Samalla Lenny Cole huiputtaa pikkurikollista One Twota (Gerard Butler) ja hänen jengiään Wild Bunchia, jotka jäävät tälle suuren rahasumman velkaa. One Two ja hänen kumppaninsa päättävät kuitenkin viedä venäläisen rahat tämän uskotun kirjanpitäjän Stellan (Thandie Newton) avulla. 

Kauppojen jälkeen Omovich lainaa korvaamattoman maalauksen Colelle heidän ystävyytensä merkiksi, mutta Colen poikapuoli, itsemurhansa lavastanut ja huumeita käyttävä rokkari Johnny Quid (Toby Kebbell) varastaa maalauksen. Lenny Cole ja Archy palkkaavat rokkarin managerit (Jeremy Piven ja Ludacris) etsimään tämän ja varastetun maalauksen. Maalaus päätyy mutkien kautta ensin One Twolle ja häneltä Stellalle, jolta maalauksen oikea omistaja Omovich lopulta löytää teoksen. Omovich käskee oikean kätensä Victorin (Dragan Mićanović) teloittaa Stellan petturina.

Archy tuo Johnny Quidin ja tämän managerit sekä Wild Bunchin jäsenet tyhjään varastorakennukseen Lenny Colen teloitettavaksi. Paikallaolijoille paljastuu kuitenkin että Cole on välittänyt vuosia tietoja poliisille, ja kaikki kääntyvät häntä vastaan. Archy teloittaa Colen ja vapauttaa vangit.

## Näyttelijät

## Jatko-osat
Näyttelijä Thandie Newton sanoi vuonna 2008 haastattelussa Ritchien suunnittelevan kolmen RocknRolla-elokuvan tekemistä. Vuonna 2011 Ritchie sanoi haastattelussa että hän on tehnyt käsikirjoituksen elokuvan jatko-osaan.

## Lähteet

## Aiheesta muualla
* 
*
Geoarkeologia

**Geoarkeologia **on monitieteellinen lähestymistapa, joka käyttää maantieteen, geologian ja muiden geotieteiden tekniikoita tutkiakseen arkeologisia aihepiirejä.

## Arkeologinen geologia
Arkeologinen geologia on Werner Kasigin vuonna 1980 keksimä termi. Se on geologian osa-alue, joka painottaa maan ainesosien merkitystä ihmiselämälle.

Viime vuosikymmenien aikana arkeologit ja historioitsijat ovat kokeneet tarvetta rekonstruoida muinaisen asutuksen historiaa, mutta ei vain pelkästään kaivetun materiaalin avulla, vaan myös paleontologisilla parametreillä.
Lautelan taistelun muistomerkki

**Lautelan taistelun muistomerkki** on kahden vapaussoturin muistolle omistettu muistomerkki Somerolta Kiikalaan johtavan maantien (yhdystie 2410) varrella Someron Lautelassa. Muistomerkissä olevan reliefin on suunnitellut kuvanveistäjä Felix Nylund, ja se paljastettiin 21. kesäkuuta 1939.  Patsaan kivityön suunnitteli ja veisti Mauno Kangas.

Lautelan taistelu käytiin osana Suomen sisällissotaa 22. huhtikuuta 1918, kun Turun suunnasta tulleet punaiset olivat pakenemassa kohti Lahtea päämääränään paeta Venäjälle. Muutamaa päivää aiemmin oli taisteltu Kiikalan Rekijoella. Ratkaisevassa taistelussa Lautelassa punaiset nostivat valkoisen lipun antautumisen merkiksi. Mutta kahden valkoisen taistelijan lähtiessä antautuneiden suuntaan antautujat avasivat tulen konekiväärillä ja pakenivat.

## Katso myös
* Luettelo valkoisten muistomerkeistä Suomessa

## Lähteet
Paul McGuigan (ohjaaja)

**Paul McGuigan** (s. 19. syyskuuta 1963 Bellshill, Skotlanti) on skotlantilainen elokuvaohjaaja.

## Filmografia
### Televisiosarjat

### Elokuvat

## Aiheesta muualla
* 
*
Rafael Holmström

**Anton Rafael Leopold Holmström** (19. joulukuuta 1899 Helsinki – 1. joulukuuta 1967) oli suomalainen teologian tohtori, filosofian maisteri ja rehtori.

Holmströmin vanhemmat olivat Uudenmaan lääninhallituksen lääninkirjanpitäjä Anton Wilhelm Holmström (1864–1945) ja Edla Holmgren (k. 1930). Hän oli naimisissa vuodesta 1926 Aino Olivia Alhon kanssa.

Holmström pääsi ylioppilaaksi Helsingin suomalaisesta normaalilyseosta 1918. Hän valmistui Helsingin yliopistosta filosofian kandidaatiksi ja maisteriksi 1923 sekä suoritti teologian erotutkinnon 1924 sekä kasvatusopillisen tutkinnon 1927. Holmström vihittiin papiksi 1924. Myöhemmin Holmström valmistui vielä teologian kandidaatiksi 1930, teologian lisensiaatiksi 1937 ja teologian tohtoriksi 1940. Hänen väitöskirjansa käsitteli piispa Eerikki Eerikinpoika Sorolaista.

Holmström oli aluksi väliaikaisena pappina Sahalahdella, Pornaisissa, Vanajalla ja Tyrvännössä sekä Hattulassa. Hän oli sitten 1926–1937 Hämeenlinnan lyseon uskonnon ja filosofian alkeiden vanhempana lehtorina ja Hämeenlinnan tyttökoulun uskonnon opettajana. Tämän jälkeen Holmström toimi Helsingin suomalaisessa normaalilyseossa vanhempana lehtorina 1937–1939, yliopettajana 1939–1959 ja rehtorina 1942–1959.

Holmström oli Hämeenlinnan kaupunginvaltuuston jäsen 1933–1937, Helsingin kaupungin raittiuslautakunnan puheenjohtaja 1949–1951 ja Raittiuden Ystävien puheenjohtaja 1947–1965.

## Teoksia
* *Uskonpuhdistuksen ja ortodoksian välisen ajan saarnakirjallisuus pohjoismaissa*. Suomen Kirkkohistoriallisen seuran vuosikirja XXIII, 1933
* *Eerikki Eerikinpoika Sorolainen : piispa ja teologi, kansanopettaja ja saarnaaja : kirkkohistoriallinen tutkimus*, väitöskirja. Suomen kirkkohistoriallisen seuran toimituksia 39. Suomen kirkkohistoriallinen seura, Hämeenlinna 1937
* *Vanhan testamentin lukukirja* ; Suomen uskonnonopettajain liiton toimeksiannosta toim. Aarne Auvinen, Rafael Holmström, T. P. Virkkunen. WSOY 1940, 4. korj. painos 1952, 9. painos 1964, lisäpainos 1967
* *Eräs tie kansojen tuhoon*. Raittiuden ystävät, Helsinki 1943
* *Raitis nuoriso – tulevaisuuden turva : esitelmä Suomen 58. yleisessä raittiuskokouksessa Kuopiossa kesäk. 18 p:nä 1944* ; kok. Rafael Holmström. Raittiuden ystävät, Helsinki 1944
* *Raittiuskysymys eetillisen arvioinnin valossa*. Raittiusjärjestöjen yhteistoimikunta, Helsinki 1944
* *Opas evankeliumien lukemiseen* ; koonneet Rafael Holmström, Aimo T. Nikolainen, Ilmari Tammisto. Otava 1945, 2. uus. painos 1950, 9. painos 1967
* *Pyhä uskomme : lasten uskonoppi* ; kok. Rafael Holmström ; kuvittanut Eila Krusberg. Otava 1946
* *Turmioonko joukon mukana?*. Raittiusjärjestöjen yhteistoimikunta, Helsinki 1947

## Suomennoksia
* Kurt Frör : *Uskonnonopetuksen perusajatuksia*. Suomen pyhäkouluyhdistys, Helsinki 1962 (alkuteos *Grundgedanken der Religionspädagogik*)

## Lähteet
Würzburger Kickers

**Würzburg Kickers** on saksalainen jalkapalloseura, joka pelaa Saksan kolmanneksi korkeimmalla sarjatasolla. Kickers putosi sarjaan kaudeksi 2021–2022 2. Bundesliigasta
Mikropaleontologia

**Mikropaleontologia** on paleontologian haara, joka tutkii mikrofossiileja tai fossiileja, joiden organismien ja sen morfologian ja tunnusomaisten piirteiden näkemiseen tarvitaan mikroskooppia.

## Mikrofossiilit
Mikrofossiilit ovat fossiileja, jotka eivät ole yleensä neljää millimetriä suurempia ja ovat tavallisesti pienempiä kuin yksi millimetri. Niiden tutkimiseen vaaditaan valo- tai elektronimikroskooppia. Fossiilit, joita voidaan tutkia paljaalla silmällä tai pienitehoisella suurennuksella kuten suurennuslasilla tai luupilla, kutsutaan makrofossiileiksi.
Charonda Williams

**Charonda Regina Williams** (s. 27. maaliskuuta 1987) on yhdysvaltalainen pikajuoksija, joka kilpailee 100 ja 200 metrillä. Williamsin ennätys sadalla metrillä on 11,07, jonka hän juoksi kesäkuussa 2013. 200 metrin ennätys 22,32 syntyi heinäkuussa 2015.

Williams on edustanut Yhdysvaltoja kaksi kertaa maailmanmestaruuskilpailuissa 200 metrin juoksussa. Berliinin maailmanmestaruuskilpailuissa 2009 hän pääsi välieriin. Moskovan maailmanmestaruuskilpailuissa 2013 hän oli loppukilpailun kuudes ajalla 22,81.

Williams voitti 200 metrillä Timanttiliigan kokonaiskilpailun vuonna 2012. Hän voitti seitsemästä osakilpailusta kaksi (Tukholma ja Lontoo).

## Henkilökohtaiset ennätykset
* 100 metriä: 11,07 (Des Moines 2013)
* 200 metriä: 22,32 (Luzern 2015)

## Lähteet
Ruotsalaiset saappaat

**Ruotsalaiset saappaat** () on Henning Mankellin vuonna 2015 ilmestynyt romaani, ja se on itsenäinen jatko-osa kirjalle *[[Italialaiset kengät]]*. Suomenkielinen versio julkaistiin samana vuonna Otavan kustantamana ja Kari Kosken suomentamana.

Kirjan päähenkilö on eläkkeellä oleva kirurgi Frederik Welin, joka herää ja huomaa talonsa olevan tulessa. Tulipalo oli luultavasti tuhopoltto.

## Lähteet
Tuuli Menna

**Tuuli Elina Menna** (s. 8. kesäkuuta 1996 Helsinki) on suomalainen koripalloilija. Laiturina pelaava Menna on helsinkiläisen Wartti Basketin kasvatti.

Hän kirjoitti ylioppilaaksi Mäkelänrinteen lukiosta keväällä 2015. Mäkelänrinteessä, kuten Pohjois-Haagan yläasteellakin, hän kuului Helsinki Basketball Academyn valmennusryhmään (2011-2015) ja osallistui kansainväliseen kilpailutoimintaan (EYBL – European Youth Basketball League).

Menna on saavuttanut SM-kultaa nuorisosarjoissa: alle 18-vuotiaissa 2012 (Honka Akatemia) ja alle 16-vuotiaissa 2011 (Wartti-Basket). Henkilökohtaisia huomionosoituksia ovat olleet mm. kauden parhaan B-tyttöpelaajan arvo 2011 (Suomen Koripalloliitto), alle 16-vuotiaiden PM-kisojen arvokkaimman pelaajan palkinto 2012 sekä alle 16-vuotiaiden EM-kilpailujen B-divisioonan tähdistöjoukkuevalinta 2012. Hän pelasi vuosina 2012–2015 naisten SM-sarjaa/Naisten Korisliigaa ja oli mukana voittamassa SM-pronssia Hongalle vuonna 2013. Kaudella 2014-2015 hän kirjautti tilastomerkinnöikseen 11,6 pistettä, 9,3 levypalloa ja 0,3 syöttöä ottelua kohden. Kausina 2015–2016 ja 2016-2017 Menna pelasi yliopistokoripalloa Yhdysvalloissa Virginiassa Richmondin yliopiston joukkueessa ja siirtyi sen jälkeen nykyiseen joukkueeseensa Manhattan Collegeen New Yorkissa.

Menna edusti Suomea täydet kaksi kautta sekä alle 16-vuotiaiden (2011-2012) että alle 18-vuotiaiden (2013-2014) nuorisomaajoukkueissa pelaten yhteensä 72 nuorisomaaottelua ja kuuluu naisten maajoukkueen kokoonpanoon.

## Lähteet
* Tuuli Menna  baskethotel.com
* Maajoukkuetilastot  Suomen Koripalloliitto

### Viitteet
Irja Maliniemi

**Irja Linnea Julie Maliniemi**, vuoteen 1932 *Lindström* (26. lokakuuta 1902 – 2. maaliskuuta 1967 Helsinki) oli suomalainen filosofian tohtori, lehtori ja kielten ja kirjallisuuden tutkija.

Maliniemen vanhemmat olivat filosofian tohtori Fredrik Julius Lindström (1873–1924) ja Fanny Ulrika Sederholm. Hän pääsi ylioppilaaksi 1919 ja valmistui filosofian kandidaatiksi ja maisteriksi 1923, filosofian lisensiaatiksi 1941 ja filosofian tohtoriksi 1950.

Maliniemi toimi Helsingin suomalaisen normaalilyseon saksan ja ranskan vanhempana lehtorina 1932–1945 ja yliopettajana 1945–1967. Hän oli myös saksan kielen opettajana Helsingin yliopistossa 1940–1967.

Maliniemi oli naimisissa vuodesta 1932 Helsingin yliopiston kirkkohistorian professori Aarno Maliniemen kanssa. Irja Maliniemen sisar oli taidehistorian dosentti ja Ateneumin intendentti, professori Aune Lindström.

Maliniemi oli myös näyttelijänä elokuvissa Rautakylän vanha parooni (1923) ja Myrskyluodon kalastaja (1924).  

## Teoksia
* *Die Studierreisen der neusprachlichen Lehrer* esitelmä Uusfilogipäivillä Helsingissä 24-28. 8. 1934
* *[[Heinrich Heine]] Suomen kirjallisuudessa*, väitöskirja. Helsinki 1941
* *Runoutemme ajanomaisia ilmiöitä käännöslyriikan valaisemina*. Suomi 109,3. Suomalaisen kirjallisuuden seura, Helsinki 1961

## Toimitustöitä
* Axel Rosendahl : *Deutschland und die Deutschen : ein Lesebuch zur Einführung in die Kenntnis Deutschlands und seines geistigen Lebens. 2, Für den Schulunterricht bearbeitet und herausgegeben* ; neu bearbeitet von Irja Maliniemi. 10. painos WSOY 1943, 13. painos 1953

## Suomennoksia
* Maurice Leblanc : *Balthazarin eriskummallinen elämä* ; tekijän valtuutamana ranskankielestä suomentanut Irja Lindström. Minerva, Helsinki 1925
* Harold Bell Wright : *Kun mies on mies* ; englanninkielestä suom. Irja Lindström. Minerva, Helsinki 1925
* Maurice Leblanc : *Vihreäsilmäinen nainen : [[Arsène Lupin]] -seikkailu*. tekijän luvalla ranskankielestä suomentanut Irja Lindström. Minerva, Helsinki 1927
* Berta Ruck : *Helmivaras*. Minerva, Helsinki 1928 (alkuteos *When a man's a man*)
* E. Phillips Oppenheim : *Näkymätön kostaja* ; englanninkielestä suomentanut Irja Lindström. Minerva, Helsinki 1929
* Sax Rohmer : *Ryöstetty vakoilija*. Minerva, Helsinki 1929
* Camille Mauclair : *Elävän taiteen ilveily*. Gummerus, Jyväskylä 1931
* Emil Strauss : *Elämäntanssi* : romaani. Otava 1942 (alkuteos *Der Lebenstanz*)

## Lähteet
Pikku-Valkee

**Pikku-Valkee** (myös *Moron Valkee*) on Karjaanjoen vesistöön kuuluva järvi Somerniemellä Somerolla. Sen pinta-ala on 15,9 hehtaaria, korkeus merenpinnasta 110,0 metriä ja rantaviiva 2,07 kilometriä. Järvi kuuluu Somerniemen Oinasjärveen laskevan Ropakonjoen valuma-alueeseen (23.077). Siellä se on osa Ropakonjoen sivuhaaran Koskueenojan valuma-aluetta, johon kuuluvat myös Ropakonjoen valuma-alueen kaksi muuta yli yhden hehtaarin laajuista järveä Iso-Ätämö ja Pikku-Ätämö.

Pikku-Valkee on tämän valuma-alueen järvistä ylimpänä sijaitseva laskujoeton harjujärvi, joka saa vetensä pohjavedestä ja kuuluu pohjavesialueeseen. Se on yhteydessä alapuolisiin Pikku- ja Isoon-Ätämöön vain ojittamattoman Ätämönuiton suon kautta.

Vesi järvessä on kirkasta ja hapanta. Kasvillisuudeltaan järvi kuuluu *Lobelia*-järvityyppiin, jossa kasvillisuuden valtalajina on tyypin nimilaji nuottaruoho. Lähinnä runsaimpia lajeja ovat ulpukka ja palpakot. Vuonna 2005 järven pinta oli alhaalla mutta järven kunto kasvillisuuden perusteella oli hyvä eikä muutoksia ollut tapahtunut verrattuna 50 vuotta aikaisempiin havaintoihin. Järvessä esiintyviä kaloja ovat ahven, hauki ja särki.

Pikku-Valkee, samoin kuin viereiset Iso-Ätämö ja Pikku-Ätämö sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku valkee kuuluu Natura-alueeseen kokonaan, mutta sen valuma-alueesta sisältyy Naturaan vain länsiosa. Järven itäranta ja valuma-alueen itäpuoli sen sijaan jää Naturan ulkopuolelle. Järven koko valuma-alue on pohjavesialuetta.

Lähimpiä muita järviä ovat Karjaanjoen vesistössä ja Ropakonjoen valuma-alueella pieni laskujoeton harjulampi Kalaton (myös *Herakkaan Kalaton*) Oinasjärven kylässä Pikku-Valkeen eteläpuolella ja Uskelanjoen vesistöön kuuluva laskujoeton harjujärvi Iso-Valkee (myös *Mäyrämäen Valkee*) Somerniemen Mäyrämäen kylässä Pikku-Valkeen länsipuolella. Lähelle Pikku-Valkeeta jää myös Uskelanjoen vesistöön kuuluva Herakkaanlähde lounaassa.

## Lähteet
* Kalpa, Arto: Pikku Valkeen kasvillisuuskartoitus. *Julkaisussa:*  
* Tikander, Sanna & Jari Hietaranta (2005a): Pikku-Valkeen hoitosuunnitelma. *Julkaisussa:*  
* Tikander, Sanna & Jari Hietaranta (2005b): Iso- ja Pikku-Ätämön valuma-aluekartoitukset. *Julkaisussa:*  

### Viitteet
Jaguar Mark VII

**Jaguar Mark VII** on vuosina 1951–1956 valmistettu iso neliovinen automalli. 
Jaguaria kutsuttiin Suomessa loistohenkilövaunuksi ja sitä oli tuotu Suomeen 1954 alkuun mennessä hieman alle sata kappaletta. Tuolloin Jaguar Mark VII maksoi Suomessa noin 1,25 miljoonaa markkaa. Maahantuoja oli Suomen Maanviljelijäin Kauppa Oy (S.M.K.) Tampereella.

Jaguarin ajo-ominaisuudet ovat hyvät, ja auto kulkee tasaisesti kuoppaisellakin tiellä. Huippunopeus on noin 165 km/h. Kulutus on maantiellä noin 15,5–17 l/100 km ja kaupunkiajossa 20 l/100 km. Kuusisylinterisen 3&nbsp;442 cm³ moottorin suurin teho on 119 kW / 5200 r/min (160 hv, tehonormi ei tiedossa). Sylinterin iskunpituus on 106 mm ja halkaisija 83 mm.

Sisustus on ylellinen. Kojelauta, ikkuna- ja kattolistat ovat jalopuuta ja istuimet nahkapäällysteiset. Etuistuimet ovat erilliset ja niitä pystyy liikuttamaan pituus- ja pystysuunnassa. Takaistuimella on käsituki keskellä sekä myös ovissa. Jaguarin korin heikkous on huono pölytiiviys.

Ohjauspyörää voi säätää pituussuunnassa. Mark VII käynnistetään käynnistinnappulasta. Vakiovarusteena on työkalusarja, joka on sijoitettu oviin.

Jaguarin ainutlaatuiset servojarrut aiheuttivat keskustelua Suomen automiesten keskuudessa, puolesta ja vastaan. Tekniikan Maailman koeajajan mielestä ne ovat ihannejarrut lisääntyneen jarrutustehon ja tasaisen toiminnan ansiosta.

Jaguarissa on neljä vaihdetta. Yhdysvaltoihin viedyissä malleissa oli vuodesta 1953 eteenpäin vakiovarusteena automaattivaihteisto.

## Mitat

## Lähteet

## Aiheesta muualla
Kyynel (kappale)

**Kyynel** on alternative rock -yhtye Maj Karman Kauniiden Kuvien yhtyeen kuudennelta studioalbumilta *[[Sodankylä (albumi)|Sodankylä]]*. Se julkaistiin vuonna 2004 levymerkillä Megamania.

## Kappaleet
#
#
#

## Kokoonpano
* Herra Ylppö – laulu
* Häiriö – kitara, taustalaulu
* J. Savolainen – rummut
* V.V.V. – basso

+

* Tuomo Saikkonen – taustalaulu (kappale 1)

### Tuotanto
* Gabi Hakanen – tuottaja, äänittäjä, miksaaja (kappale 1)
* King Alcohol – tuottaja, äänittäjä, miksaaja (kappale 2 & 3)
* Jukka Nykänen – äänittäjä (kappale 3)
* Janne Halmkrona – tuottaja
* Erno Laitinen – äänittäjä

## Aiheesta muualla
* Kyynel discogs.com -sivustolla
Mangojen aika

**Mangojen aika** on Hanna Hällstenin vuonna 2015 ilmestynyt esikoisromaani. Kirja on monitasoinen kuvaus elämän jatkuvuudesta ja sen kulkuun liittyvästä haikeudesta sekä ihmisten tekemistä valinnoista. Tarina kerrotaan Suomeen paremman elämän toivossa muuttavan afrikkalaisen Davidin ja hänen elämänsä naisten kautta. 

## Lähteet
* 

### Viitteet
Koiviston paikallistie

**Koiviston paikallistie** eli **yhdystie 16757** on Väyläviraston museotie Äänekoskella. Koiviston kautta kulkeva tie liittyy molemmista päistä kantatiehen 69. Sorapintaisen tien pituus on 2,9 kilometriä ja se otettiin museotieksi vuonna 1998.

## Tien historia
Vanha Laukaantie on historiallinen, alkujaan polkureitistä syntynyt tieyhteys Pälkäneeltä muun muassa Jämsän, Jyväskylän ja Palokan kautta vanhan Laukaan pitäjän Koiviston kylään, jossa on ollut ensimmäinen talo jo 1590-luvulla. Vanhasta Laukaantiestä on talvireittinä merkintä vuodelta 1640 ja kesätie on merkitty kartalle 1696. Tie oli Hämeenlinnasta Koivistoon kärrytie viimeistään vuodesta 1786 lähtien. Koiviston kautta kulki myös Kuopion ja Vaasan välinen tieyhteys, joka rakennettiin ratsupoluksi vuoteen 1787 mennessä. Kylästä tuli tärkeä risteyskohta, jonka merkitys heikkeni vasta 1800-luvun puolivälissä uusien suorempien tieyhteyksien myötä. 

Museotien korkeusvaihtelu ja linjaus on suurimmaksi osaksi peräisin Kuopio–Vaasa-tiestä vuodelta 1787. Tietä on levennetty 1800-luvulla ja vielä myöhemmin, kun autoliikenne alkoi. Koiviston paikallistielle on tyypillistä mutkittelu peltoaukeilla. Sorapintainen tie luo kuvan 1930-luvun tiemaisemasta.

## Tien varrella

Koiviston paikallistien varrella on neljä kivistä kilometripylvästä, yksi on muita melkoisesti matalampi ja kolme on malliltaan samankaltaisia, nelikulmaisia ja solakoita, korkeudeltaan noin 1,8-metrisiä. Näissä kilometripylväissä on kahdella sivulla sileäksi hakattu ja valkoiseksi maalattu alusta kilometrinumeroille. Pylväät on sijoitettu kulma tielle päin niin, että tiellä kulkijalle näkyy yksi kilometriluku. Korkeat pylväät ovat 1800- ja 1900-lukujen vaihteessa käytettyä niin sanottua venäläistä mallia, ne saattavat olla myös 1920- tai 1930-lukujen korjauksissa käytettyjä pylväitä. Todennäköisesti pylväät on asetettu paikoilleen 1930-luvun tienkorjauksessa ja ne ovat alkuperäisillä sijoillaan.

Tien varrella on myös Venäläiskivi, iso siirtolohkare, johon on kiinnitetty muistolaatta Suomen sodan aikaisesta kahakasta.

## Lähteet
* 

### Viitteet

## Aiheesta muualla
Pikku-Ätämö

**Pikku-Ätämö** on Karjaanjoen vesistöön kuuluva järvi Somerniemellä Somerolla. Järvi kuuluu Somerniemen Oinasjärveen laskevan Ropakonjoen valuma-alueeseen (23.077).

Pikku-Ätämön pinta-ala on 8,58 hehtaaria ja korkeus merenpinnasta 109,7 metriä. Muodoltaan järvi on lähes pyöreä. Järven suurin syvyys on noin 7 metriä. Se laskee pitkin nimetöntä suo-ojaa Ätämönuiton suon halki viereiseen Iso-Ätämöön, johon laskee Ätämönuiton suon kautta myös suon eteläreunaa koskettava laskujoeton pohjavesialueen harjujärvi Pikku-Valkee.

Pikku-Ätämön valuma-alue, johon sisältyy myös sen yläpuolisen Pikku-Valkeen valuma-alue, on noin 158 hehtaaria. Järven lähivaluma-alue on noin 59 hehtaaria, johon sisältyy myös järven oma pinta-ala. Lähivaluma-alueen maaperä koostuu hiekkamoreenista, jossa paikoin on kalliopaljastumia, rahkasammalturpeesta Ätämöiden ja Pikku-Valkeen välisellä Ätämönuiton suolla sekä karkeasta hiekasta Iso- ja Pikku-Ätämön välisellä kannaksella.  Ison- ja Pikku-Ätämön ja Pikku-Valkeen väliin jäävä Ätämönuiton suo on pääosin ojittamaton. Järven valuma-alueella ei ole viljelystä eikä vakinaista asutusta. Vapaa-ajanasutusta sen sijaan on rannoilla.

Pikku-Ätämö, samoin kuin viereiset Iso-Ätämö ja Pikku-Valkee sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku-Ätämö ja sen lähivaluma-alueen suot kuuluvat Natura-alueeseen kokonaan, ympäröivät kivennäismaat idässä ja kaakossa sen sijaan jäävät Naturan ulkopuolelle. Järven lähivaluma-alueen länsi- ja lounaispuoli on myös pohjavesialuetta.

## Lähteet
* Tikander, Sanna & Jari Hietaranta; Iso- ja Pikku-Ätämön valuma-aluekartoitukset. *Julkaisussa:*  
### Viitteet